贾复事赐之。九月，为江东淮西宣抚使，置司池州、赐钱十万缗，为营垒费。伪齐遣将与知光州事许约合兵围固始，知县事孙晖将所部遁去，刘遣统制官骊琼等救之。十月，伪齐将王彦先自亳州引兵至北寿春，扬兵淮上，有南渡意，时刘驻军建康府，扼守马家渡，遣统制官骊琼以所部驻无为军，为濠庐声援，贼退去。四年（1134年）四月，诏遣兵巡边，朝议收复襄阳六郡，令选精兵出陈蔡。五月，镇南军承宣使、江南西路舒蕲州制置使兼黄复州汉阳军德安府制置使岳飞出师北伐，诏令刘发精兵万余人援之，刘遣统制官骊琼以所部为之援。七月，自池州入朝，言“今军